Paljudele on olnud Pärnus toodetav Makroflex uudiseks. Ehkki  peakontor asub Tallinnas, toimub tootmine Pärnus. Pärnu on selle valdkonna üks suuremaid tootjaid üldse. Kuuda rääkis, et 4 aastat tagasi Pärnu linnapeaga kohtudes tuli tookord meerile täieliku üllatusena Pärnus toodetav Makroflex. Kuuda arvates peaks selle üle lausa uhke olema, et seda Pärnus tehakse. Samal leheküljel on Elfore, kes toodab toiteblokke erinevatele tugijaamadele, meditsiinile ja muudele seadmetele.Pärnus valmivad ka LED-valgustid mitmetele maailma autotööstustele. Ruuki toodab katuseid,  mida kõik teavad. Võibolla vähem teatakse Lasertooli, mis on Baltimaade kõige kaasaegsema metallitehnoloogiaga ettevõte. Lasertool teeb igasuguseid TIG, MIC ja MAC tüüpi keevitusi. Tooted lähevad Volvole ja Prantsuse rongitootjale. Igaüks sellisteks tootmisteks litsentsi ei saagi. Selliste vastutusrikaste tellimuste täitmiseks peab olema litsenseeritud ja sertifitseeritud kogu ettevõte kuni iga keevitajani välja. Kuuda hinnangul on Lasertool Pärnumaa parimaid ettevõtteid.  Disainertoote arenduse sektori  osades valdkondades on väga oluline näiteks sisustus ja mööbli valmistamine. Alati ei pea rääkima suurtest mööbliesemetest. Empro Group toodab turvaväravaid lastele, mida valmistatakse igal aastal 20 000 tükki. Müük läheb Soome, Rootsi ja Norrasse.